CELEX: 62012CN0036
Language: el
Date: 2012-01-25 00:00:00
Title: Υπόθεση C-36/12 P: Αναίρεση που άσκησε στις 25 Ιανουαρίου 2012 η εταιρία Armando Álvarez, S.A. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 16 Νοεμβρίου 2011 στην υπόθεση T-78/06, Álvarez κατά Επιτροπής

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/16
            
         Αναίρεση που άσκησε στις 25 Ιανουαρίου 2012 η εταιρία Armando Álvarez, S.A. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 16 Νοεμβρίου 2011 στην υπόθεση T-78/06, Álvarez κατά Επιτροπής
   (Υπόθεση C-36/12 P)
   2012/C 89/25
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Armando Álvarez, S.A. (εκπρόσωποι: E. Garayar Gutiérrez και M. Troncoso Ferrer, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει παραδεκτή την παρούσα αίτηση αναιρέσεως
            
         
               —
            
            
               να αναιρέσει την απόφαση του Γενικού Δικαστηρίου της Ευρωπαϊκής Ένωσης της 16ης Νοεμβρίου 2011 στην υπόθεση T-78/06, Álvarez κατά Επιτροπής, και, συνακόλουθα, την απόφαση C(2005) 4634 τελικό της Επιτροπής, της 30ής Νοεμβρίου 2005, επί της υποθέσεως COMP/F/38.354, καθό μέρος άπτεται του καταλογισμού ευθύνης στην Armando Álvarez, S.A.
            
         
               —
            
            
               να καταδικάσει την Επιτροπή στα δικαστικά έξοδα αμφοτέρων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   
               1)
            
            
               
                  
                     Κύριος λόγος αναιρέσεως
                  , αντλούμενος από πλάνη περί το δίκαιο και προσβολή των δικαιωμάτων άμυνας κατά την ανάλυση της αναγνωρίσεως της ευθύνης της αναιρεσείουσας σχετικά με την προσαπτόμενη παράβαση.
               Το Γενικό Δικαστήριο αναγνωρίζει ότι η Armando Álvarez ευθύνεται για παράβαση συνιστάμενη στην άμεση συμμετοχή της στη σύμπραξη, αποδεχόμενο με τον τρόπο αυτόν όχι μόνο νέους λόγους ακυρώσεως αλλά και βάσεις καταλογισμού διαφορετικές από εκείνες τις οποίες εμπεριέχει η προσβαλλόμενη απόφαση της Επιτροπής. Εξάλλου, το Γενικό Δικαστήριο δεν λαμβάνει υπόψη τα προβαλλόμενα με το αιτητικό επιχειρήματα εκτιμώντας ότι δεν είναι ικανά να αναιρέσουν την τεκμαιρόμενη άσκηση του αποτελεσματικού ελέγχου της Armando Alvarez επί της θυγατρικής της εταιρίας. Αντιθέτως, στην απόφαση της Επιτροπής δεν περιλαμβάνεται κανένα τεκμήριο σχετικά με το ότι η αναιρεσείουσα άσκησε εν τοις πράγμασι έλεγχο της θυγατρικής της εταιρίας, υπό την έννοια ότι δεν εναπόκειτο στην τελευταία να αντικρούσει το ως άνω τεκμήριο, το δε βάρος της αποδείξεως έφερε εξ ολοκλήρου η Επιτροπή.
               Αποφαινόμενο με τον τρόπο αυτό, το Γενικό Δικαστήριο υπέπεσε σε πλάνη κατά την εφαρμογή των εννοιών της συμμετοχής στην παράβαση και καταλογισμού της, καθώς και παραβίαση των δικαιωμάτων άμυνας της αναιρεσείουσας.
            
         
               2)
            
            
               
                  
                     Επικουρικός λόγος αναιρέσεως
                  , αντλούμενος από την έλλειψη αιτιολογήσεως όσον αφορά τους ισχυρισμούς περί της απουσίας πραγματικού ελέγχου της Aspla εκ μέρους της Armando Álvarez.
               Επικουρικώς, και αν έπρεπε να γίνει δεκτή η θεωρία του ευθέως καταλογισμού στην Armando Álvarez της αντικείμενης προς το άρθρο 101 ΣΛΕΕ συμπεριφοράς και περί εφαρμογής του τεκμηρίου της ευθύνης μητρικής/θυγατρικής, quod non, το Γενικό Δικαστήριο περιορίζεται στην εκτίμηση ότι τα προβληθέντα από την Armando Álvarez επιχειρήματα δεν θέτουν εν αμφιβόλω την ευθύνη της, τούτο όμως χωρίς να χωρήσει αξιολόγηση των επιχειρημάτων τα οποία προβλήθηκαν στο πλαίσιο του αιτήματος ακυρώσεως. Ως εκ τούτου, η απόφαση του Γενικού Δικαστηρίου πάσχει προδήλως έλλειψη αιτιολογήσεως.